เรื่องร้องเรียน (ถนน,คลอง,สะพาน,น้ำท่วม) วันที่ 2022-08-02 08:16:42 — แขวงคลองกุ่ม เขตบึงกุ่ม กรุงเทพมหานคร
เรียนท่านผู้ว่า เรื่องเร่งด่วนครับ เกี่ยวกับการแก้ไขปัญหาน้ำท่วม อีกไม่นานราวๆเดือนสค และกันยายนนี้เราจะเจอน้ำ 3ประสานที่มาจากต่างจังหวัด จะหนักกว่านี้แน่นอนครับ ซึ่งบริบทในภาพรวมในการแก้ปัญหาน้ำท่วมขังในแต่ละเขตพื้นที่  ผมขออนุญาตแสดงแนวคิดว่า ที่แก้ยังไม่สำเร็จเต็มที่เพราะโครงสร้างการทำงานกทม โดยเขต และสำนักระบายน้ำ ยังไม่ประสานสอดคล้องในการทำงานร่วมกัน เลยทำให้น้ำหลายพื้นที่ที่ไม่เคยท่วมตั้งแต่ปี54 เกิดการท่วม
ตัวอย่างเช่น  เขตพื้นที่บึงกุ่ม

ตัวอย่างง่ายๆ โซนตั้งแต่มบ ธนะสินลงมาถึงคลองพังพวย ปกติหมู่บ้านแถบนี้ทั้งหมดไม่เเคยท่วม หรือท่วมก็จะมีปริ่มบ้างช่วงเขื่อนตามลำคลอง ซึ่งตอนปี54 เขื่อนยังไม่เสร็จขณะนี้เขื่อนเสร็จแล้วยังท่วม

สาเหตุคือ

เขตบึงกุ่ม แผนเดิมที่ทำคือ เขตนี้จะเป็นลักษณะของการป้องน้ำและสูบน้ำออก  ตัวอย่างพื้นที่ ดังกล่าว(ตั้งแต่ช่วงตีนสะพานถนนนวมินทร์(ช่วงมบธนะสิน) ลงมาถึง คลองพังพวย ช่วงนี้ เรามีเครื่องสูบน้ำไฟฟ้าที่ช่วงสะพานถ นสมิรทร์ช่วงธนะสินลงมา  จากนั้นอีกจุดเราต้องไปตั้งเครื่องสูบน้ำหลักเพื่อระบายน้ำออกอีกส่วน  และ มีช่วงถนนนวมินทร์24 มีบล็อกคอนเวิร์ส เพื่อรองรับน้ำขากถนนนวมินทร์ไปลงคลองเส้นเลือดฝอยไปออกคลองบางเตยและบึงพังพวยหรือแก้มลิงอื่นเพื่อระบายน้ำไปสู่จุดต่างๆต่อไป   

อีกบางส่วนในอีกหลายพื้นที่ก็มีการอุดตันของเส้นทางระบายน้ำในถนนพื้นที่หลักหลายตัวที่มีตอม่อสะพานลอยขวางแนวน้ำอยู่ ต้องใช้เทคนิคเป่าน้ำ แถวช่วงปัฐวิกรณ์ ฯลฯ ออกเพื่อให้การไหลเวียนของน้ำโฟลมากขึ้น ฯลฯ  


ในขณะที่เขตต้องทำระบบนี้การสูบน้ำออกต่างๆ ต้องสัมพันธ์กับการพร่องน้ำ ตามแผนงานชองเขตไม่ใช่แบบว่าต่างคนต่างทำ ซึ่วขณะปัจจุบัน น้ำที่ท่วมขังเป็นแค่น้ำของกทม ล้วนๆ ยัวไม่รวมกับเร็วๆนี้ จะเป็นน้ำ3ประสานถ้ายังเป็นอยู่แบบนี้กทม ไม่ต่างจากเหตุการณ์ปี54แน่นอนครับ  

ผมมีแนวคิดว่า ท่านผูู้ว่าต้องตั้งคณะทำงานซึ่งต้องรู้จริงในระดับปฎิบัติการ ซึ่งต้องมีคนฟันธงแผนภาพรวมในแต่ละเขตให้แมทกับแผนของสำนักระบายน้ำมนการปิดเปิดประตูระบายน้ำและการพร่องน้ำ ไม่งั้นก็จะเป็นแบบนี้ตลอดครับ คือ จุดที่ไม่เคยท่วมจะท่วม และพอเจอน้ำ3ประสานจะหนักกว่า

ผมในฐานนะส่วนหนึ่งของการเป็นเพื่อนชัชชาติ ขออนุญาตแสดงความคิดเห็นด้วยความบริสุทธิ์ ใจ ซึ่งผมเคยทำงานแก้ไขปัญหาน้ำท่วมในระดับพื้นที่มาโดยตลอด ผมคุ้นเคยกับพื้นที่และมีเพื่อนๆข้าราชการที่รู้งานยินดีที่จะช่วยเสนอแนะครับ

ผมหวังอย่างยิ่งว่าข้อความนี้จะถึงท่านผู้ว่านะครับ